Zápisnica z pedagogickej rady konanej 26.1.2026
Program:
1.	Otvorenie
2.	Kontrola uznesenia
3.	Analýza výsledkov výchovno-vzdelávacej činnosti za 1.polrok školského roka 2025-2026
4.	Plán vnútroškolskej kontroly, hodnotenie a rozbor hospitačnej činnosti
5.	Pedagogická diagnostika
6.	Organizačné pokyny, príprava školských a mimoškolských aktivít
7.	Diskusia
8.	Uznesenie, záver

1. Pán riaditeľ Tomáš Blaško privítal prítomné p. učiteľky na pedagogickej rade a oboznámil  ich s programom pedagogickej rady.
2. Zhodnotil prijaté úlohy a uznesenia a konštatoval, že prijaté uznesenie bolo splnené.
3. P. riaditeľ  Tomáš Blaško vyzval triedne učiteľky jednotlivých tried, aby predstavili analýzu a hodnotenie výsledkov za 1. polrok školského roka 2025/2026. Učiteľky z jednotlivých tried prezentovali svoje hodnotenie, pričom poukázali na dosiahnuté výsledky detí aj na oblasti vyžadujúce si pozornosť. Zhodnotili priebeh edukačného procesu, adaptáciu novoprijatých detí, spoluprácu s rodičmi a celkovú atmosféru v triedach. Reflektovali svoje pedagogické pôsobenie, pomenovali silné stránky i rezervy a navrhli konkrétne opatrenia na skvalitnenie výchovno-vzdelávacieho procesu. V 1. triede pani učiteľka Bc. Magdaléna Tarbajová zhodnotila adaptáciu novoprijatých detí. Adaptácia prebehla u všetky rovnomerne a deti sú zadaptované. Vyzdvihla  najďalej potrebu u jedného dieťaťa, u ktorého nie je stále vyvinutá reč a pretrvávajú problémy pri hygienických a sebaobslužných činnostiach na podporu s Centrom poradenstva a prevencie a na spoluprácu s rodičmi, ktorá je na veľmi dobrej úrovni. V 2. triede triedna učiteľka pani Bc. Silvia Hozzová ocenila pokroky u detí, v oblasti osvojenia si sociálnych zručností. Hlavným nedostatkom je oblasť komunikácie, kde u väčšiny detí je potrebná logopedická starostlivosť. Navrhla na pedagogickej rade možnosť zabezpečiť logopedickú depistáž v materskej škole. U jedného dieťaťa upriamila na pozornosť a možnosť pohovoru s rodičmi pre jej slabé stránky v jej kognitívnych a sociálno-emocionálnych schopnostiach. V 3. triede, triedna učiteľka pani Cecília Šimčáková upriamila na začiatku hodnotenia na dochádzku  detí do materskej školy, ktoré plnia povinné predprimárne vzdelávanie alebo pokračujú v jeho plnení. Dochádzka je dobrá, v polroku počet neospravedlnených hodín je 0. U piatich detí, ktoré pokračujú v plnení povinného predprimárneho vzdelávania obe učiteľky  prevádzali činnosti a aktivity v systéme a podporných opatrení na dosiahnutie školskej spôsobilosti. Predstavila výsledky z depistáže, ktoré zabezpečovalo Centrum poradenstva a prevencie. V oblasti kognitívneho rozvoja deti preukázali záujem o poznávanie, sú schopné dostatočnej pozornosti, majú dobrú pamäť a logické myslenie. Najďalej je u nich potrebné rozvíjať grafomotorické zručnosti. U niektorých detí pretrváva potreba individuálneho prístupu. Uviedla, že zámerom je u jedného dieťaťa a z vyjadrenia matky pokračovať v plnení povinného predprimárneho vzdelávania v ďalšom školskom roku. Nato riaditeľ triednu učiteľku vyzval, aby podala rodičom informácie a aby sa objednali v príslušnom Centre poradenstve a prevencie na vyšetrenie školskej spôsobilosti.
	Diskusia po prezentáciách výsledkov a hodnotenia bola vecná a konštruktívna, pričom prispela k zdieľaniu skúseností ak nastavovaniu spoločných cieľov do ďalšieho obdobia. 
4. Pán riaditeľ Tomáš Blaško analyzoval výsledky kontroly a hodnotenia vnútroškolskej kontroly. Hospitačná činnosť bola v 1. polroku prevedená u p.uč.  Jany Cvengrošovej, p.uč. Bc. Magdalény Tarbajovej a u p. uč. Mgr. Barbory  Hamrákovej v rámci výchovno-vzdelávacej činnosti. Upovedomil členov pedagogickej rady, že bude kontrolovať povinnú pedagogickú dokumentáciu. Na záver v tomto bode programu konštatoval, že neboli zistené žiadne výrazné nedostatky z poznatkov z vnútroškolskej kontroly.
5. Pán riaditeľ Tomáš Blaško vyzval prítomné učiteľky aby predstavili priebežnú pedagogickú diagnostiku a pri  slabých stránkach u detí využili aj nie len možnosť, ale aj povinnosť zaznamenať do záznamového hárku na prijatie opatrení, pre zlepšenie dosiahnuť lepšie výsledky v slabších oblastiach či už kognicíie, psychmotoriky alebo sociálno-emocionálnej oblasti. Zároveň vyzval prítomné učiteľky, že do 15. februára 2026 preložili záznamové hárky na kontrolu riaditeľom. Upozornil, že kontrola nie je zameraná na obsah hárku, ale či je pedagogická diagnostika realizovaná.
6. Pán riaditeľ Tomáš Blaško  oboznámil prítomných, že od 1.1. 2026 sa novelizovali hlavný školský zákon č. 245/2008, zákon č. 138/2019 o pedagogických zamestnancoch, zákon o školskej správe a samospráve č. 321/2025, ktorý nahrádza pôvodný zákon 596/2003. V súvislosti s novelou zákona o školách a školstve č. 245/2008 dáva do pozornosti učiteľkám po zisteniach po nástupe do funkcie riaditeľa školy, že je nie len nutné revidovať Školský vzdelávací program, ale navrhol na vytvorenie nového Školského vzdelávacieho programu,  v ktorom budú už zapracované všetky potrebné dodatky, ktoré momentálne Školský vzdelávací program neobsahuje, a hlavne podmienku podľa nových požiadaviek k 1.9.2026 zapracovanie systému podpory detí v súlade s princípmi inkluzívneho vzdelávania a stratégiu digitálnej transformácie. Následne navrhol učiteľkám, aby do ďalšieho zasadnutia pedagogickej rady predstavili vlastné návrhy na tematické celky a týždenné témy,  ktoré  podľa vlastného názoru im chýbajú. Nový Školský vzdelávací program taktiež ako ho máme doteraz zverejnený musí byť  zverejnený na webovej stránke školy a na príslušnom webovom sídle určenom Ministerstvom školstva výskumu a vývoja a mládeže Slovenskej Republiky. Ďalej uviedol, že každá škola musí mať webové sídlo, zároveň predstavil učiteľkám novú webovú stránku prostredníctvom Edupage – msgorazdovsnv.edupage.org. a pôvodnú webovú stránku navrhol k 31. 08. 2026 ukončiť pre vysoké náklady aj jej chaotickosť.
Zároveň prítomných učiteľkám dal do pozornosti nové usmernenia a informačné materiály Materská škola a školské prázdniny, Usmernenie zodpovednej osoby k zverejňovaniu zápisníc zo zasadnutí kolektívnych orgánov škôl, zmeny vo vydávaní o osvedčení  o získaní predprimárneho vzdelávania, kde uviedol, že hlavnou zmenou je možnosť získať odpis o vydaní osvedčenia pre dieťa, ktoré navštevovalo materskú školu už skôr. Na nové  osvedčenie o získaní predprimárneho vzdelania sa uvedie konkrétny dátum, tento dátum je posledný deň školského vyučovania v danom školskom roku, ak bude dieťa pokračovať v plnení povinného predprimárneho vzdelávania, osvedčenie sa vydá len na konci školského roku, v ktorom dieťa pokračovalo v plnení predprimárneho vzdelávania, ak pôjde o dieťa, ktoré absolvuje individuálne vzdelávanie, osvedčenie bude vydávať kmeňová materská škola. Taktiež, dal do pozornosti informačný materiál – Vedenie osobného spisu dieťaťa v materskej škole a následne vyzval triedne učiteľky na zápis potrebných chýbajúcich údajov ako napr. absolvovanie športového výcviku od do apod.
V tomto bode programu upresnil aj zmeny v prijímaní detí na predprimárne vzdelávanie, tento školský rok bude zápis prebiehať v mesiaci máj, ale v ďalšom roku 2027 zápis sa bude realizovať už od 1. apríla do 31. mája. Zároveň upriamil pozornosť na systém e-prihlášok, o ktorom bude členov pedagogickej rady informovať v mesiaci apríl na ďalšom zasadnutí pedagogickej rady. Uviedol, že  predprimárne vzdelávanie zoznam uchádzačov sa zverejňuje na webovom sídle MŠ, zoznam obsahuje namiesto mena a priezviska uchádzača vopred pridelený číselný kód a informáciu, čí bol alebo nebol prijatý na predprimárne vzdelávanie. Rozhodnutie o prijatí do materskej školy riaditeľ školy už nevydáva, rozhodnutie vystaví iba ak je dieťa neprijaté na predprimárne vzdelávanie. Následne uviedol, že zo zákona ak dieťa navštevuje cez školské prázdniny inú materskú školu, riaditeľ poskytne potrebnú dokumentáciu pre dieťa, ktoré má podporné opatrenie, alebo správy z Centra poradenstva a prevencie alebo o jeho zdravotnom znevýhodnení.
K novele zákona č. 138/2019 predstavil nasledovné zmeny:
Na účel platu za prácu nadčas za jednu hodinu práce nadčas sa považuje vykonaná hodina priamej výchovno-vzdelávacej činnosti. Na účel náhradného voľna za prácu nadčas dostane pedagogický zamestnanec jeden a pol hodiny práce nadčas. Činnosti, ktoré súvisia s priamo s výchovno- vzdelávacou činnosťou je pomer stále 1:1. Dodal, že k u vzniku a čerpaniu náhradného voľna Ministerstvo školstva výskumu vývoja a mládeže ešte vydá usmernenie.
V zákone je zmena aj vo vykonaní  prvej a druhej atestačnej skúšky. Pri prvej atestácií je to 2 roky do zaradenia kategórie samostatný pedagogický zamestnanec a na vykonanie  druhej atestačnej skúšky  tri roky  od vykonania prvej atestačnej skúšky. Čo sa týka špecializačného vzdelávania, pedagogický zamestnanec nie je povinný absolvovať špecializačné vzdelávanie na výkon činnosti ako uvádzajúci pedagogický zamestnanec.
So súvisiacimi novelami, predstavil aj to, že pani učiteľku Bc. Silviu Hozzovú menuje do kategórie vedúceho pedagogického zamestnanca ako svoju zástupkyňu. Hoci vyhláška č. 514/2021 o materskej škole nie je ešte zosúladená so zákonom. Novú vyhlášku o materskej škole alebo jej novelu Ministerstvo školstva  výskumu, vývoja a mládeže SR ešte pripravuje. Tým sa mení aj že materská škola, ktorá má menej tried v počte 4, musí mať svoju zástupkyňu riaditeľa školy. V súvislosti s tým dodal, že zmena je aj pri funkčnom vzdelávaní, kde po novele po 31.8.2026 stačí, ak vedúci pedagogický zamestnanec absolvuje základný modul do dvoch rokoch od nástupu do funkcie vedúceho pedagogického zamestnanca. Rozširujúce moduly spolu so základným modulom v počte 220 hodín absolvujú  riaditeľ do ďalšieho funkčného obdobia,  zástupkyňa do piatich rokov od zaradenia do kariérového stupňa.
V bode programu riaditeľ Tomáš Blaško pokračoval  o zmenách v kvalifikačných predpokladoch  pre kategóriu učiteľ pre materské školy, kde odchádza k zmene, a nie  už povinnosť absolvovať inovačné vzdelávanie pre tých pedagogických pracovníkov, ktorí nemajú vysokoškolské vzdelanie 1.stupňa. Od 1.9.2029 je potrebné v triede, kde deti plnia posledný rok povinné predprimárne vzdelávanie mať vysokoškolské vzdelanie 1. stupňa – t.j. bakalárske vzdelanie.
K novele č. 321/2025 informoval o zmenách vo výberovom konaní na riaditeľa školy, kde vyhlasuje toto výberové konanie zriaďovateľ najneskôr 3 týždne pred uplynutím dátumu na prihlásenie, najneskôr 100 dní pred uplynutím funkčného obdobia riaditeľa, 30 dní od skončenia výkonu funkcie riaditeľa, ak sa výkon funkcie riaditeľa skončil pred uplynutím jeho funkčného obdobia alebo 15 dní od uskutočnenia neúspešného výberového konania. Výberové konanie už sa realizuje prostredníctvom výberovej komisie určenou zriaďovateľom, kde bude prítomný predseda Rady školy.  Po novele uchádzač predstaví namiesto doterajšieho návrhu koncepcie dokument ,,Projekt riadenia“ a ten bude prístupný na webovom sídle materskej školy. Hlavnou zmenou je, že Rada školy už neuskutočňuje výberové konanie na funkciu riaditeľa školy. Zmeny sú aj v počte členov Rady školy,  čo sa týka našej materskej školy do 15 zamestnancov, je to počet 5 – 2 za zriaďovateľa, 1 zákonný zástupca, 2 zamestnanci (už sa nerozlišuje či je pedagogický alebo nepedagogický). Taktiež uviedol, že pri hlasovaní vo voľbách má zákonný zástupca taký počet hlasov, koľko navštevuje jeho detí príslušnú školu. 
V súvislosti s novelou informoval aj o tom že do roku 2035 musí mať každá materská škola právna formu. Pán riaditeľ k novelám zákonov  programu uviedol, že zmien je veľa a dal do pozornosti si preštudovať materiál zverejnený na webovom sídle  aj formou videoprezentácií.
Pán riaditeľ Tomáš Blaško, pokračoval k podaniu informácií z pracovnej porady riaditeľov materských škôl mesta Spišská Nová Ves,  s vedúcou oddelenia  pani Mgr. Júliou Čurillovou a ďalšími  zástupcami školského úradu v Spišskej Novej Vsi. Predniesol tieto informácie z porady:
Dňa 8. 4. 2026 riaditeľ materskej školy po dohode so zriaďovateľom vyhlási riaditeľské voľno, pre metodický deň učiteľov. Prítomné učiteľky informoval o zámere zadeľovania na rôzne témy a v určených počtoch. Upozornil, že celý kolektív nepôjde na jedno vzdelávanie. Ak pedagogický zamestnanec nebude mať záujem o metodický deň, v daný deň si môže čerpať dovolenku.
Tomáš Blaško, predstavil realizáciu a zabezpečenie školských a mimoškolských aktivít na ďalšie obdobie v školskom roku 2025/2026 podľa Plánu práce školy:
Plavecký výcvik - 30., 31.3. a 1.4.2026, Divadelné predstavenie - 10.2.2026 - O škaredom káčatku – vstupné 4 €, zistiť záujem o Školu v prírode s presným počtom detí, Farebný týždeň v MŠ  v spolupráci so školskou jedálňou zabezpečil po dohode  aj jedálny lístok podľa farieb, dňa 21. marca – Ponožková výzva, dňa 9. 4. 2026 jarná vychádzka v spolupráci s Lesy Mesta a členom Rady školy pánom Oliverom B. v Novoveskej Hute – náučný chodník Diana- Medvedia dolka,  doprava bude zabezpečená autobusom a hradená z prostriedkov ZRŠ, zdobenie veľkonočného stromu v areáli MŠ.
Pani učiteľka Bc. Silvia Hozzová informovala, že zabezpečila termíny pri príležitosti – Marec mesiac knihy – návštevu knižnice pre 2. a 3. triedu. Následne informovala o uskutočnení o triednom a celoškolskom kole súťaže Básničku na jazýčku.
Následne vyzval triedne učiteľky, aby vyzbierali dar škole v sume 15€ a pranie prádla na
2. polrok, tieto poplatky boli riadne schválené na celoškolskom ZRŠ v mesiaci september.
Zároveň dodal, aby zistili záujem o prevádzku v čase jarných prázdnin, riadne oboznámili rodičov a svoj záujem potvrdili podpisom. Vyzval na odovzdanie týchto zoznamov do 25.2.2026.
Učiteľkám z 3. triedy dal pokyn  na informovanie rodičov, aby sa zúčastnili zápis do 1. ročníka základnej školy v mesiaci apríl.
Pri príležitosti Dňa učiteľov, podal návrh zamestnávateľovi na ocenenie pani učiteľky Cecílie Šimčákovej, ktorá tento rok oslávi svoje životné jubileum, svoje 25 ročné pôsobenie v materskej škole a takisto 40 rokov jej pedagogickej praxe.
7.	 Pred záverom prebiehala diskusia na rôzne témy, ktoré sa týkajú zmien v legislatíve, prebiehala diskusia o profesijnom rozvoji na ďalšie roky jednotlivých pedagogických zamestnancov. Pán riaditeľ Tomáš Blaško, vyzval prítomné učiteľky, aby apelovali na rodičov pri darovaní 2% dane za rok 2025 pre Občianske združenie materských škôl mesta Spišská Nová Ves – konkrétne pre  našu materskú školu. Vysvetlil postup, že po právnej úprave môže darovať 3 x 2 po 2 % dane združeniu aj svojim rodičom.
8.	Uznesenie : 
1.	Zabezpečiť logopedickú depistáž pre 2. triedu:
          Termín : február 2026                               Z : riaditeľ T. Blaško
2. Realizácia priebežnej pedagogickej diagnostiky. 
 Termín : do 15.2.2025                Z: Bc. Tarbajová, Bc. Hozzová, Šimčáková
3. Zistiť záujem o plavecký výcvik a Školu v prírode  
    Termín: 28. 2. 2026                         Z : Uč. Šimčáková, Cvengrošová
    4. Zistiť  záujem o prevádzku  počas jarných prázdnin 2.3 -6.3. 2026
    T: 25. 2. 2026                        Z: Bc. Tarbajová, Bc. Hozzová, Šimčáková
    5. Realizácia navrhnutých aktivít podľa Plánu práce školy
    T: február – apríl 2026                      Z: všetci pedagogickí zamestnanci
    6. Výber poplatkov – Dar škole, pranie prádla 
    T: 20. február 2026                 Z: Bc. Tarbajová, Bc. Hozzová, Šimčáková
    7. Metodický deň 
    T: 8.4.2026                            Z: Všetci pedagogickí zamestnanci 
    8. Doplnenie chýbajúcich údajov v osobných spisoch
    Z: stály                           T: Bc. Tarbajová, Bc. Hozzová, Šimčáková
9.	 Pán riaditeľ Tomáš Blaško poďakoval všetkým učiteľkám za ich aktivitu a prácu a poprial im do druhého polroku veľa elánu , trpezlivosti a radosti z práce s deťmi.
Zapisoval: Jana Cvengrošová
Overil: Mgr. Barbora Hamráková
Miesto rokovania: 3. trieda, MŠ Gorazdova, Spišská Nová Ves